TOLERANCIJA U SPORTU

Fair play

Što je fer ponašanje?

Osim što promiču zdrav život i bavljenje sportom, Igre podižu kvalitetu života djece i mladih te razvijaju pozitivne socijalne vrijednosti, što se pokazalo kao najdjelotvornija prevencija svih oblika ovisnosti i devijantnog ponašanja. Bavljenje mladih sportom i rekreacijom ne utječe samo na pravilan tjelesni razvoj nego i na intelektualni, estetski i moralni odgoj cjelokupnog društva.

Pružajući djeci i mladima ovakav festival sporta i mladosti u kojem ne postoji diskriminacija bilo kakve vrste i gdje se promiče zdrav život, razumijevanje, prijateljstvo, solidarnost i fair play; doprinosimo izgradnji bolje i mirnije zajednice u kojoj živimo.

FAIR PLAY znači držati se dogovorenih pravila, odreći se nepravedno stečenih prednosti, imati jednake šanse, obzirno se ponašati, poštovati svog protivnika u sporu i prihvaćati druge i drukčije. Fair-play je izraz ljudskog držanja koje se očituje u obzirnom ponašanju prema samom sebi, prema drugima, ali i prema svojoj okolini. Fair-play nalazimo u sportu, ali i u drugim područjima života.

Konflikti se ne smiju samo negativno ocjenjivati, oni se moraju predstaviti i kao mogućnost da se situacija promijeni ili razvije u pozitivnom smislu, ali i kao izazov da se još više poradi na temi fair-playa i fer ponašanja. Cilj fair-play odgoja mora biti i što manje angažiranje sudaca. Sudac bi trebao biti "transplantiran" u svakog od nas. Spremnost i sposobnost da se rješavaju konflikti mora biti prenesena i poticana veoma rano u djetinjstvu i mladosti.

Opasnosti:

Nefer ponašanje kroz doping

Besmisleni izrazi poput „fer prekršaj“ , „odlični taktički prekršaj“ postale su svakodnevne.

Pohvala za sportaša u kojoj se kaže da on ima ubilački instikt?

Sve to uništava pravi duh igre i protivnika čini neprijateljem.

Što se može učiniti?

Unapređenje fer ponašanja nezaobilazno je i nužno u društvu koje prijeti da postane surovo društvo u kojem se samo trči za uspjehom.

Ljude treba učiti da djeluju opuštenije i da će oni na taj način automatski uvježbavati fer ponašanje.

Učiti djecu od malih nogu sportskom i uljudnom ponašanju prije, za vrijeme i nakon utakmice!!!

„Fair play ne označava samo poštivanje dogovorenih pravila igre, već u širem smislu obuhvaća i držanje sportaša: poštivanje protivnika i očuvanje psihičkog i fizičkog dostojanstva. Onaj sportaš koji se može staviti u poziciju svog protivnika, ponaša se fer.“

Primjer netolerancije:

RASISTIČKI ispad navijača prekinuo je nogometnu utakmicu u Italiji! Milan i Pro Patria sastali su se u prijateljskom susretu u četvrtak rano poslijepodne, ali nakon samo 25 minuta utakmica je prekinuta zbog uvreda s tribina.   
  
Domaći su navijači talijanskog niželigaša na rasnoj osnovi vrijeđali tamnopute igrače Milana, koji su bijesni napustili teren.  
  
Tamnoput trojac "rossonera" Boateng, Niang i Muntari bili su jako pogođeni, a Boateng je u ljutnji neposredno prije prekida skinuo dres, napucao loptu i otišao u svlačionicu. Ostali su ga slijedili.   
  
Trener Milana Massimiliano Allegri nakon incidenta je rekao: "Tužan sam i razočaran, ali dobro smo odlučili. U Italiji se hitno moraju prestati događati ovakve stvari, mislio sam da smo postali pametniji".

"Bili smo jako ljuti od početka. Napuštanje terena bio je jasan odgovor na situaciju. Nismo mogli nastaviti u onakvoj atmosferi", rekao je kapetan Massimo Ambrosini. 